ให้เกียรติแฟนสาว แสดงออกว่าคุณห่วงใยแฟนสาว มอบเวลาดีๆ ให้กับเธอ
ความซื่อสัตย์เป็นรากฐานสำคัญของทุกความสัมพันธ์ บางครั้งในความสัมพันธ์การบอกความจริงอาจเป็นเรื่องยาก แต่คุณก็ไม่ควรเอาตัวรอดแบบมักง่ายด้วยการโกหกแฟนสาว แม้จะเป็นแค่เรื่องเล็กๆ น้อยๆ ในชีวิตประจำวันก็ตาม การโกหกจะทำให้แฟนสาวของคุณรู้สึกว่าคุณไม่ไว้ใจที่จะบอกความจริงกับเธอ การถูกจับได้ว่าโกหกในบริบทของความสัมพันธ์อาจนำมาซึ่งความเครียดอันใหญ่หลวงในความสัมพันธ์เองและอาจถึงขั้นทำให้เลิกรากันได้  นอกจากนี้คุณยังต้องจำไว้ด้วยว่า ในระยะยาวการบอกความจริงนั้นง่ายกว่าการโกหก การเก็บเรื่องราวโกหกที่พัวพันกันยุ่งเหยิงในหัวคุณเป็นเรื่องชวนให้เครียดได้อย่างไม่น่าเชื่อ แค่เผลอพูดนิดเดียวคุณก็อาจจะซวยได้ เหมือนคำกล่าวอันโด่งดังของมาร์ก ทเวนว่า  "ถ้าคุณบอกความจริง คุณก็ไม่ต้องจำอะไรเลย" แฟนสาวของคุณมีอิสระที่จะพัฒนาความคิดและความคิดเห็นเฉกเช่นเดียวกับคุณ ถ้าแฟนสาวของคุณกับคุณพัฒนาความคิดและความคิดเห็นแตกต่างกัน โดยทั่วไปก็ถือว่าปกติ แค่เพราะแฟนสาวของคุณมีความคิดเห็นที่แตกต่างจากคุณก็ไม่ได้หมายความว่าเธอคิดขึ้นมาจากตรรกะที่อ่อนด้อยไปกว่าของคุณเลย ถ้าแฟนสาวของคุณเห็นต่างจากคุณในเรื่องอย่างเช่นศิลปะ การเมือง หรือการพักผ่อนหย่อนใจ สิ่งที่คุณสามารถทำได้มากที่สุดคือฟังคำอธิบายของเธอว่าเธอรู้สึกอย่างไรและโต้แย้งกับเธอด้วยเหตุผล แล้วคุณอาจจะพบว่าความคิดเห็นที่แตกต่างกันนี้มีที่มาจากประสบการณ์ชีวิตที่ไม่เหมือนกัน คุณอาจจะพบว่ามันไม่ใช่เรื่องที่ต้องเก็บมาคิดเล็กคิดน้อยเลย  แต่ก็มีความขัดแย้งที่คุณควรจะเก็บมาคิดเป็นจริงเป็นจังจริงๆเหมือนกัน ได้แก่ความขัดแย้งเกี่ยวกับตัวแปรของความสัมพันธ์ เช่น ถ้าคุณมองความสัมพันธ์เป็นเหมือนการผูกมัดกันและกันในระยะยาว แต่แฟนสาวของคุณมองหาอะไรที่มันชิลล์ๆ กว่านั้นมาก นี่ก็เป็นสิ่งที่คุณจะต้องพูดคุยกันอย่างจริงจังก่อนที่ความสัมพันธ์จะดำเนินต่อไป วิธีง่ายๆ และแน่นอนวิธีหนึ่งที่จะทำให้แฟนสาวของคุณเห็นว่าคุณให้เกียรติและเห็นคุณค่าของเธอก็คือ การทำให้เธอรู้แน่ชัดว่าคุณกำลังฟังเวลาที่เธอกำลังพูด แน่ล่ะว่าไม่มีใครจำสิ่งที่แฟนสาวพูดได้ 100% หรอก เพราะฉะนั้นถ้าคุณจำอะไรไม่ค่อยได้ แทนที่จะมานั่งท่องทุกอย่างที่ออกมาจากปากคนรัก ให้จำเฉพาะเรื่องใหญ่ๆ สำคัญๆ (สถานที่เกิด ข้อจำกัดในเรื่องอาหาร ชื่อจริง และอื่นๆ) และค่อยหาโอกาสพูดเรื่องเล็กๆ ที่คุณเลือกไว้ซ้ำทีหลัง  มันอาจดูเหมือนไม่ค่อยจริงใจเท่าไหร่ที่คุณตั้งใจเลือกจำสิ่งที่แฟนสาวของคุณพูดเพื่อที่จะนำมาพูดทีหลัง แต่ให้พยายามมองด้วยทัศนคติที่เป็นบวก เวลาที่คุณทำสิ่งนี้ ให้คิดเสียว่ามันเป็น การพยายามที่จะแสดงให้เห็นว่าคุณให้คุณค่ากับความคิดของคนรัก มากกว่าจะเป็นการเก็บแต้มง่ายๆ ในอนาคต คนที่อยู่ในความสัมพันธ์แบบคนรักไม่ควรต้องแข่งเพื่อแย่งความสนใจของกันและกัน แสดงให้เธอเห็นว่าคุณให้เกียรติเธอด้วยการสนใจเธอ (แต่ก็อาจจะมีข้อยกเว้นได้บ้าง) เวลาที่อยู่ด้วยกัน เช่น อย่าปล่อยให้ตัวเองถูกทีวีของร้านอาหารที่อยู่หลังเธอแย่งความสนใจของคุณไป วิดีโอเกมที่คุณกำลังเล่นอยู่ตอนที่เธอมาหาที่บ้าน หรือที่แย่ที่สุดคือผู้หญิงคนอื่น โดยพื้นฐานก็คือให้คุณใช้เวลาที่คุณได้อยู่กับคนรักกับคนรักของคุณ ผู้ชายและเด็กผู้ชายถูกสอนให้ทำตัวเป็น "สุภาพบุรุษ" เวลาอยู่กับแฟนสาวตั้งแต่ยังเป็นหนุ่ม แต่สิ่งที่พวกเขาถูกพร่ำสอนให้ทำอาจสร้างความสับสนและถึงขั้นขัดแย้งกันได้ เช่น พ่อของเด็กชายคนหนึ่งอาจจะตำหนิที่เขาไม่เลื่อนเก้าอี้ให้แฟนสาวตอนที่เธอนั่งลงในร้านอาหาร แต่ในทางตรงกันข้ามเธออาจจะมองว่าพฤติกรรมแบบนี้เป็นการแสดงออกว่าคุณแข็งแรงกว่า ทางแก้ที่ดีที่สุดของสถานการณ์ที่น่าสับสนนี้คือการพูดคุยกันอย่างตรงไปตรงมากับแฟนสาวตั้งแต่เริ่มคบกันใหม่ๆ ว่าพฤติกรรมแบบ "สุภาพบุรุษ" ที่สอนกันมาแบบไหนที่คุณสองคนรับได้และแบบไหนที่รับไม่ได้  คุณต้องให้เกียรติอิสรภาพของเธอในเรื่องเหล่านี้ด้วยการจำสิ่งที่เธอต้องการให้ขึ้นใจ อย่ายืนกรานที่จะเปิดประตูรถให้ เลื่อนเก้าอี้ให้ และอื่นๆ ถ้าเธอไม่ชอบหรือถ้ามันทำให้เธออึดอัด เพราะสิ่งนี้อาจสร้างความกระอักกระอ่วนได้อย่างไม่น่าเชื่อในระยะยาว สุภาพบุรุษที่แท้จริงจะรู้ว่า การให้เกียรติที่แท้จริงนั้นสำคัญกว่าการแสดงมารยาทแบบโบราณคร่ำครึ การมีความคิดที่ต่างกันเกี่ยวกับประเภทของพฤติกรรมแสดงความรักที่เหมาะสมและไม่เหมาะสมนั้นเป็นเรื่องใหญ่ที่อาจทำให้คุณผิดใจกับคนรักได้ เช่น ถ้าคุณชอบซุกไซ้แฟนสาวในที่กึ่งสาธารณะอย่างโรงหนัง แต่เธอกลับเป็นคนอายเรื่องพวกนี้อยู่แล้ว คุณก็ไม่ควรเพิกเฉยความรู้สึกของเธออย่างเด็ดขาด บางครั้งการให้เกียรติคนรักก็คือการละเว้นจากการทำในสิ่งที่คุณอยากทำแต่เธอไม่อยากทำ หรือโดยพื้นฐานก็คือการเสียสละเล็กๆ น้อยๆ นั่นเอง   ลองมองสถานการณ์ด้านบนในมุมกลับกัน คุณอยากให้ใครมาจูบคุณทั้งที่คุณไม่อยากให้เขาจูบหรือเปล่า ไม่อย่างแน่นอน การเอาตัวเองเข้าไปอยู่ในสถานการณ์ของคนรักแบบนี้อาจช่วยให้คุณเข้าใจว่าการกระทำที่ดูเหมือนเป็นเรื่องเล็กน้อยสำหรับคุณอาจเป็นเรื่องใหญ่มากๆ สำหรับคนอื่นก็ได้ วิธีหนึ่งที่จะแสดงให้เห็นว่าคุณให้เกียรติแฟนสาวมากแค่ไหนคือการไม่กลัวที่จะบอกเรื่องของคุณกับแฟนสาว นี่ไม่ได้หมายความว่าคุณควรหาเรื่องเปิดเผยข้อมูลส่วนตัวที่ลึกสุดๆ ตั้งแต่คบกันใหม่ๆ แต่หมายความว่าคุณควรเปิดใจกับเธอ ไม่กลัวที่จะบอกเธอว่าคุณรู้สึกอย่างไรแม้ว่ามันจะเป็นความรู้สึกที่ไม่ดีก็ตาม  ในทางตรงกันข้าม ข้อนี้ก็ยังรวมถึงการไม่กลัวที่จะแสดงความกลัวภายในจิตใจออกมา คุณอาจจะ (และควรจะ) คุยกับแฟนสาวเกี่ยวกับแหล่งที่มาของความกังวลที่หยั่งรากลึกในจิตใจเป็นครั้งคราว เช่น ความสามารถในการเรียนหรือการทำงาน ความสัมพันธ์ที่ตึงเครียดกับพ่อแม่ และอื่นๆ เช่นเดียวกับมนุษย์ส่วนใหญ่ ผู้หญิงส่วนใหญ่ไม่อยากบอกให้คุณปฏิบัติกับเธอดีๆ แต่คุณควรปฏิบัติต่อเธอดีๆ โดยอัตโนมัติเลย ถ้าแฟนสาวของคุณต้องคอยบอกให้คุณทำสิ่งต่างๆ ที่เธอชอบในความสัมพันธ์ เช่น ให้คุณจับมือเธอหน่อย ฟังเธอพูดหน่อย จำวันเกิดเธอหน่อย และอื่นๆ สิ่งพิเศษเหล่านี้ก็อาจจะเสียความสุขที่ควรจะเกิดจากการทำโดยไม่ต้องบอกไป และยังอาจทำให้เธอรู้สึกเปล่าเปลี่ยวหรือรู้สึกเหมือนตัวเองเรียกร้องจากคุณมากเกินไปด้วย เพราะฉะนั้นพยายามเตรียมพร้อมในเรื่องการพยายามปฏิบัติต่อแฟนสาวอย่างให้เกียรติโดยไม่ต้องให้เธอคอยบอก มันยากที่คุณจะปรากฏตัวอยู่ในชีวิตของแฟนสาวอยู่เสมอ (และในทางกลับกัน) หากคุณไม่ค่อยคุยกับเธอ แม้ว่าแต่ละคู่จะมี "จังหวะ" ในการสื่อสารที่ต่างกันไปตามธรรมชาติ โดยทั่วไปคุณควรพยายามที่จะไปเจอ โทรหา หรืออย่างน้อยที่สุดคือส่งข้อความหาแฟนสาวสัปดาห์ละ 1 หรือ 2 ครั้งถ้าไม่มากกว่านั้น สิ่งเหล่านี้ควรมาจากความต้องการตามธรรมชาติที่อยากจะรู้ว่าเธอทำอะไรอยู่ 2-3 วันที่ผ่านมานี้เธอประสบความสำเร็จในเรื่องเล็กๆ น้อยๆ อะไรบ้าง เธอกำลังเจอเรื่องท้าทายอะไรบ้าง และอื่นๆ คุณต้องเป็นคนติดต่อหาแฟนสาวด้วยตัวเอง อย่าแค่รับสายหรือตอบข้อความเธอ การเป็นฝ่ายเริ่มการติดต่อที่สำคัญนั้นก่อนเป็นการแสดงให้เห็นว่า คุณต้องการเธอพอๆ กับที่เธอต้องการคุณ มากกว่าเงินหรือข้าวของ แฟนสาวของคุณควรสำคัญกว่าความพึงพอใจทางวัตถุเสมอ เช่น อย่ายกเลิกมื้อค่ำฉลองแต่งงานเพื่อเอารถคันใหม่ไปเคลือบสี อย่าหายหน้าจากแฟนสาวไปหลายอาทิตย์เพื่อเล่นวิดีโอเกมที่คุณติดหนึบ อย่าอุทิศชีวิตช่วงตื่นนอนทั้งหมดให้งาน คุณต้องมองชีวิตตามความเป็นจริงว่า รักแท้เป็นแหล่งที่มาของความสุขในระยะยาวกว่าการได้มาซึ่งสิ่งของอะไรก็ตามแต่ที่คุณหวังจะได้  ว่ากันว่าแฟนสาวที่ดีจะไม่มีวันเต็มใจขอให้คุณทำในสิ่งที่ไม่ดีต่อสุขภาวะทางการเงินของคุณ แม้ว่าความคิดเพ้อเจ้อเรื่อง "เกาะผู้ชายกิน" จะหายากในชีวิตจริงมากกว่าที่วัฒนธรรมกระแสนิยมพยายามทำให้คุณเชื่อ แต่ก็ให้ระวังผู้หญิงที่กดดันให้คุณซื้อของขวัญแพงๆ ให้ เป็นเรื่องปกติที่ผู้ชายจะแสดงความรักความห่วงใยต่อแฟนสาวด้วยการฉลองวันเกิด วันหยุด วันครบรอบ และวันอื่นๆ กับเธอ แต่มันจะเป็นเรื่องพิเศษถ้าผู้ชายแสดงความห่วงใยให้แฟนสาวในวันอื่นๆ ที่อยู่ระหว่างเหตุการณ์ใหญ่ๆ เหล่านี้ ทำให้แฟนสาวของคุณประหลาดใจ ฉลองความสัมพันธ์ของคุณโดยไม่ต้องมีเหตุผลอะไรที่มากไปกว่าแค่เพราะคุณหวงแหนความสัมพันธ์นี้ ไม่ได้หมายความว่าคุณจะต้องจองสถานที่สุดหรูแพงหูฉี่เพื่อไปเดตยามค่ำคืนด้วยกัน แค่โน้ตบอกรักธรรมดาๆ ดอกกุหลาบ ข้อความหวานๆ และการกระทำอื่นๆ ในลักษณะนี้ก็ทำให้เธอรู้แล้วว่า คุณคิดถึงเธอและห่วงใยเธอ หนึ่งในเป้าหมายของความสัมพันธ์ที่ดีควรจะเป็นการที่คู่รักทั้งสองฝ่ายถึงจุดที่ไม่มีใครต้องใส่ "หน้ากากคนดี" ต่อหน้าอีกฝ่ายแล้ว ในบริบทของความสัมพันธ์ คุณควรสามารถที่จะเป็นตัว "คุณ" ได้อย่างแท้จริง และไม่ใช่หนึ่งในตัวตนที่คุณสวมในที่ทำงาน โรงเรียน หรือที่อื่นๆ สิ่งนี้อาจไม่เกิดในชั่วข้ามคืน แต่มันเป็นสิ่งที่ต้องเกิดขึ้นเพื่อให้ความสัมพันธ์ที่ดีพัฒนาต่อไปได้  บางครั้งสิ่งนี้อาจจะหมายถึงการซื่อสัตย์ต่ออารมณ์เชิงลบที่ไม่ว่าด้วยเหตุผลอะไรก็ตามแต่ทำให้คุณไม่สามารถแสดงมันออกมาในชีวิตประจำวันได้ ซื่อสัตย์และเปิดใจกับอารมณ์เหล่านี้ เพราะมันเป็นส่วนหนึ่งของตัวตนที่แท้จริงของคุณ แต่ก็อย่าให้มันกลายเป็นหัวข้อสนทนาเดียวในความสัมพันธ์ของคุณ ข้อนี้เป็นมากกว่าการชื่นชมทั่วไปในแต่ละวันที่อาจกลายเป็นแค่การพูดแบบนกแก้วนกขุนทองและน่าเบื่อถ้าคุณพูดซ้ำบ่อยเกินไป แต่ในยามที่คุณอยากทำให้แฟนสาวของคุณประทับใจ ให้คุณยกตัวอย่างที่เจาะจงจากเหตุการณ์ในอดีตส่วนตัวและพยายามแสดงความคิดข้างในของคุณออกมาอย่างจริงใจ นอกจากนี้ให้พยายามปรับ "ความน้ำเน่า" ของคำชมให้อยู่ในระดับที่คุณรู้ว่าแฟนสาวของคุณจะสบายใจ สุดท้ายให้เลือกเฉพาะโอกาสที่สะเทือนอารมณ์ในการกล่าวชมลักษณะนี้ ไม่ว่าคุณจะใช้คำพูดเก่งสักแค่ไหน คุณก็อาจจะทำให้ความคิดของคุณด้อยค่าลงได้หากคุณพูดมันซ้ำๆ อยู่เรื่อยๆ เช่น ถ้าคุณรู้ว่าแฟนสาวของคุณสบายใจกับความน้ำเน่าเล็กๆ น้อยๆ ในการแสดงความรักทางคำพูดของคุณ แทนที่จะพูดว่า "นี่ ชุดสวยนะ" ก็อาจจะเปลี่ยนมาพูดว่า "ผมชอบชุดนี้จัง ทำให้ผมนึกถึงชุดนั้นที่คุณใส่ตอนเราเจอกันครั้งแรก" คำพูดนี้หวานกว่ากันมากและยังเพิ่มประโยชน์ในเรื่องของการแสดงให้เห็นด้วยว่า คุณจำสิ่งเล็กๆ ในตอนที่คุณคบกันใหม่ๆ ได้ แม้ว่าผู้หญิงส่วนใหญ่ (เช่นเดียวกับผู้ชายส่วนใหญ่) จะชอบไปกินมื้อค่ำอร่อยๆ/ดูหนังรอบดึกดีๆ ด้วยกันตามปกติ แต่คุณก็ไม่จำเป็นต้องแปะป้ายว่าคุณสองคนเป็นคู่รักด้วยการออกเดตทั่วไปแบบที่คนอื่นเขาทำกัน ใช้ความคิดสร้างสรรค์หน่อย พาแฟนสาวไปทำในสิ่งที่เธอไม่เคยคิดว่าจะทำมาก่อน การออกจากพื้นที่ปลอดภัยอาจเป็นโอกาสอันดีที่จะได้สร้างความสัมพันธ์ฉันท์คู่รัก และข้อดีที่เพิ่มมาก็คือ ความคิดเรื่องการเดตแบบแหวกแนวเป็นวิธีที่ดีที่จะช่วยคุณประหยัดเงินได้ถ้าคุณยังเด็กอยู่ ไอเดียดีๆ อย่างหนึ่งก็คือ ทำให้แฟนสาวประหลาดใจด้วยการพาเธอไปทำกิจกรรมที่เธอเปรยๆ ว่าเธอสนใจตอนที่คุยกัน เช่น ถ้าก่อนหน้านี้เธอบอกว่าเธอคิดว่าสัตว์น้ำเจ๋งแค่ไหน คุณก็อาจจะพาเธอไปเรียนดำน้ำสคูบ้า เช่นเดียวกัน ถ้าเธอชอบศิลปะ คุณก็อาจจะพาเธอไปเดินป่าในป่าที่วิวสวยๆ พร้อมกับเอาขาตั้งกระดานวาดรูปและสีไปสร้างสรรค์งานศิลปะของคุณสองคนด้วย ค่ำคืนที่ยิ่งใหญ่ไม่ใช่เวลาที่คุณจะมาวอกแวกกับคนอื่นหรือภาระหน้าที่อื่นๆ วางทุกอย่างไว้ก่อนสัก 2-3 ชั่วโมง เอาโปรเจ็กต์ที่กำลังจะเกิดขึ้นต่างๆ ที่คุณต้องให้ความสนใจออกไปจากหัวก่อน แล้วหันกลับมาสนใจแฟนสาวและความสัมพันธ์ที่คุณมีร่วมกับเธอ  คุณต้องปิดโทรศัพท์ เพจ โน้ตบุ๊ก และ/หรืออุปกรณ์ที่ทำให้วอกแวกอื่นๆ ไม่มีอะไรทำลายช่วงเวลาดีๆ ได้มากไปกว่าการต้องคุยงานทางโทรศัพท์ระหว่างที่กำลังกินมื้อค่ำใต้แสงเทียนด้วยกัน คำถามตั้งแต่โบร่ำโบราณว่าผู้ชายควรหรือไม่ควรเลี้ยงผู้หญิงเวลาออกไปเดตยามค่ำคืนด้วยกันเป็นคำถามที่ใกล้ตัวในปัจจุบันมากกว่ายุคก่อนๆ เพราะการที่ผู้หญิงจ่ายกลายเป็นเรื่องที่ยอมรับได้ (และแม้กระทั่งถูกคาดหวังให้ทำด้วย) คำถามนี้ไม่มีคำตอบที่ตายตัว การกำหนดว่าใครเป็นคนจ่ายค่าอะไรในความสัมพันธ์เป็นเรื่องที่คุณกับแฟนสาวจะต้องตกลงกัน โดยทั่วไปถ้าคุณรับผิดชอบเรื่องการวางแผนเดตในคืนนั้น ก็แนะนำว่าอย่างน้อยที่สุดคุณก็ควรจะเอ่ยปากจ่ายเงินอย่างเต็มใจ ทำเช่นนี้เพื่อแสดงให้เห็นว่าแฟนสาวสำคัญกับคุณแค่ไหน ไม่ใช่ทำไปเพราะยึดติดกับแนวคิดเรื่องบรรทัดฐานหญิงชายที่ล้าสมัยไปแล้ว ถ้าแฟนสาวของคุณยืนยันว่าเธอควรเป็นคนจ่ายหรือควรหารครึ่ง คุณอาจจะยืนกรานว่าคุณจ่ายเองเพื่อแสดงให้เธอเห็นว่าคุณจริงใจ แต่อย่าไปทะเลาะหน้าดำหน้าแดงกับเธอในเรื่องนี้ ผู้หญิงบางคนอาจรู้สึกว่าผู้ชายกำลังทำตัวเหนือกว่าหากเขาเป็นคนจ่ายทุกครั้งที่ไปด้วยกัน เพราะฉะนั้นแสดงให้เธอเห็นว่าคุณเห็นคุณค่าของเธอในฐานะคนรักที่มีความเท่าเทียมกันในความสัมพันธ์ด้วยการให้เธอจ่าย ค่ำคืนสุดพิเศษของคุณเป็นโอกาสดีที่คุณจะได้เผยอารมณ์ที่เปล่าเปลือยและเปี่ยมไปด้วยเสน่หาที่ปกติแล้วคุณไม่ได้พูดออกมา คุณสามารถแสดงความน้ำเน่าและดูดดื่มได้ตามสบาย แต่ให้คำชมของคุณเน้นไปที่บุคลิกภาพของแฟนสาว อารมณ์ขันของเธอ เธอทำให้คุณรู้สึกอย่างไร และความงามในแง่สุนทรียภาพของเธอแทนที่จะไปชมความเซ็กซี่ของรูปร่าง เวลาที่จะชมเรื่องพวกนี้ก็มีเหมือนกัน เพียงแต่อย่าทำให้ช่วงเวลาพิเศษของคุณต้องกร่อยด้วยการพูดเรื่องนี้ในบริบทของการแสดงความรักที่ "จริงจัง" ไม่ต้องสงสัยเลยว่าแฟนสาวสำคัญกับคุณอย่างแน่นอน เพราะฉะนั้นทำให้เธอรู้ด้วย ถ้าคุณไม่ได้ทำอะไรอย่างอื่นในค่ำคืนที่ไปเดตกัน ให้บอก (หรือแสดง) ให้เธอเห็นว่าเธอมีความหมายกับคุณมากจริงๆ ส่วนรายละเอียดอื่นๆ ไม่ว่าจะเป็นความสนุกที่คุณมี การผจญภัยที่คุณทำ หรือเวลาที่คุณใช้ร่วมกันก็ล้วนเป็นการยืนยันความจริงในข้อนี้ ในเกือบทุกกรณีวิธีที่ดีที่สุดและหวานที่สุดในการบอกแฟนสาวว่าเธอสำคัญกับคุณก็คือแค่แสดงออกอย่างจริงใจที่สุด ภาษาสวยงามหรูหราไม่สามารถทดแทนอารมณ์ที่จริงใจได้ แฟนสาวเกือบทุกคนสามารถบอกได้ว่าเมื่อไหร่ที่คุณเป็นตัวของตัวเองและเมื่อไหร่ที่คุณไม่ได้เป็น
อย่าโกหกเธอเด็ดขาด. เคารพสติปัญญาของเธอ. ฟังสิ่งที่เธอพูด (และจำเอาไว้ด้วย). สนใจเธอ. เห็นพ้องต้องกันว่าการกระทำแบบไหนคือพฤติกรรมแบบสุภาพบุรุษ. เคารพขอบเขตของเธอในเรื่องการแสดงความรัก. ใจกล้าเวลาอยู่กับแฟนสาว. แสดงความห่วงใยก่อน. ติดต่อกันอยู่เสมอ. อย่าเป็นพวกวัตถุนิยม. ทำสิ่งต่างๆ "แค่เพราะว่า". พยายามเป็นตัวของตัวเองเมื่ออยู่กับเธอ. ให้เธอรู้ว่าเธอมีค่ากับคุณ. สร้างสรรค์เวลาไปเดต. มอบค่ำคืนนี้ให้แก่เธอ. เลี้ยงเธอ (อย่างให้เกียรติ). ชมเธอโดยที่ไม่ทำให้เธอรู้สึกเหมือนเป็นวัตถุ. ทำให้เธอรู้สึกว่าเธอคือคนพิเศษ.
https://www.wikihow.com/Treat-Your-Girlfriend https://www.wikihow.com/Treat-Your-Girlfriend https://www.wikihow.com/Treat-Your-Girlfriend
Respecting Your Girlfriend Showing that You Care for Your Girlfriend Showing Your Girlfriend a Good Time